Diari Oficial de la Generalitat Valenciana


Sumari del DOGV 8809, del 12-05-2020 (2020/3324)

Informació pública de la sol·licitud d'autorització d'abocament a la mar i concessió d'ocupació de domini públic maritimoterrestre de la conducció d'abocament de la mercantil Piscicultura Marina Mediterránea, SL, al terme municipal de Borriana (VERMAR266).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8809

Data del DOGV
:   12-05-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3324


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud d'autorització d'abocament a la mar i concessió d'ocupació de domini públic maritimoterrestre de la conducció d'abocament de la mercantil Piscicultura Marina Mediterránea, SL, al terme municipal de Borriana (VERMAR266). [2020/3324]  
Eduardo Soler Torres (DNI \*\*312\*\*\*\*), representant legal de la mercantil, sol·licita autorització d'abocament a la mar i concessió d'ocupació de domini públic marítim terrestre de la conducció d'abocament de piscifactoria, al terme municipal de Borriana.  
Segons el Decret 105/2019, de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (article 129), la Direcció General de l'Aigua exerceix les funcions establides en l'article 70 de la Llei 5/1983, de 30 de desembre, del Consell, i altres previstes en l'ordenament jurídic, en matèria de planificació, gestió i protecció de recursos hídrics; projectes d'infraestructures hidràuliques a la Comunitat Valenciana; construcció i explotació d'infraestructures hidràuliques; planificació i gestió de les conques internes de la Comunitat Valenciana; reutilització i estalvi de l'aigua, i control i protecció de la qualitat de l'aigua i autorització d'abocaments.  
  
Cosa que es fa pública, en virtut de què disposa l'article 152.8 del RD 876/2014, de 10 d'octubre, pel qual s'aprova el Reglament general per al desplegament i l'execució de la Llei 22/1988, de 28 de juliol, de Costes, i els articles 33 i 36 de la Llei 21/2013, d'avaluació ambiental, perquè en el termini de trenta dies hàbils a comptar de la data d'exhibició d'aquest ofici al tauler d'anuncis de l'Ajuntament de Borriana, puguen presentar-se per les corporacions i particulars interessats les al·legacions que estimen convenients. Durant aquest termini els interessats podran examinar la documentació en la següent adreça URL: http://www.agroambient.gva.es/va/web/agua/participacion-publica  
  
D'acord amb l'apartat 1 de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, sobre suspensió de terminis administratius, el còmput dels terminis es reprendrà en el moment en què perda vigència el mencionat reial decret o, si escau, les pròrrogues d'aquest.  
No obstant això, l'interessat pot atendre el requeriment des del moment en què té coneixement d'aquest, si bé el termini establit en el present escrit inicia el còmput a la finalització de l'estat d'alarma.  
  
  
València, 8 de maig de 2020.- El director general de l'Aigua: Manuel Aldeguer Sánchez,